《梅花引 中州乐府》
金朝·王特起

山之麓。河之曲。一湾秀色盘虚谷。水溶溶。雨ㄨㄨ。有人行李，萧萧落叶中。人家篱落炊烟湿。天外云峰迷淡碧。野云昏。失前村。溪桥路滑，平沙没旧痕。丹枫下。潇湘夜。横披省见王维画。书无声。惨经营。何如幻我，清寒此道行。马头风急催行色。疑是山灵嫌俗客。钓鱼矶。绿蓑衣。有人坐弄，沧浪犹未归。

作者简介：金代州崞县人，字正之。音乐技艺，无所不能，尤长于辞赋。章宗泰和三年进士，为真定府录事参军，有惠政。累官司竹监使卒。